Nokia 2012 Rallin rastit

Lentokoneen ohjaamo (Ikkunarasti)

Huh huh. Täpärällä oli, mutta onneksi selvittiin. Lentokoneesta päästiin ulos turvallisesti, mutta nyt se on vajonnut pohjaan. Teidän tulee kurkistaa uponneen lentokoneen ikkunoista ja tarkistaa lentokoneen sarjanumero ja malli, jotta voitte kertoa pelastusviranomaisille nämä tiedot radion kautta.

Ikkunoissa on numero-kirjain-yhdistelmiä. Norppien tulee sukeltaa katsomaan yhdistelmät ja nousta pintaan kertomaan ne ”radioon”. Pistelasku tapahtuu niin, että otetaan aikaa ja vääristä numeroista/kirjaimista tulee 5 sek lisää.

Radioon viestiä viedessään norpat EIVÄT SAA JUOSTA. Vaaroja voi syntyä altaasta noustessaan.

Uponnut arvoitus (Saapasrasti)

Saarella on käynyt selvästi myös muita, sillä pohjassa näyttää lojuvan saappaita. Saappaiden pohjassa saattaa olla hyödyllistä tietoa tulevia koitoksia varten. Saappaat on tehty alkuasukkaiden erikoisen kestävästä, mutta myrkyllisestä kumista. Siispä älkää koskeko saappaisiin, vaan kurkatkaa pohjaa muulla tavalla.

Saappaassa on painoja ja se on kiinnitetty ämpäriin. Ämpärissä täytyy olla ilmaa jonkin verran, että se lähtee nousemaan pintaa kohti. Tämän jälkeen norpat käyvät puhaltamassa ilmaa ämpäriin, jotta saapas nousee ja he voivat katsoa sen pohjassa olevat ohjeet. Pienimmille pitää laittaa enemmän ilmaa ämpäriin kuin isommille.

Ämpäriin puhaltaessa saattaa jäädä siihen kiinni. Saappaassa olevat painot saattavat rikkoa laattoja. Myös hyperventilaatio tai hapenpuute on mahdollisia, sillä rastilla on paljon hengittämistä.

Sidetarpeet (Pelastusliivirasti)

Sukella sidetarpeita pohjasta ja auta ystävää hädässä. Pelastautuessasi sinulle jäi pelastusliivit päälle. Olet niin väsyt, että ilman liivejä et jaksaisi pysyä pinnalla ja jaksat tehdä ainoastaan yhden sukelluksen. Ystäväsi tarvitsee pojassa olevia sidetarpeita.

Norpille laitetaan pelastusliivit päälle. He lähtevät yksitellen sukeltamaan pyykkipojissa olevia kangaspaloja. Pyykkipojat täytyy viedä joka sukelluksen jälkeen takaisin. Pisteitä saa kerätyistä kangaspaloista. Ensimmäisestä 1 piste (2m), toisesta 2 pistettä (3m) ja kolmannesta 3 pistettä (4m).

Köyden ollessa löysällä on mahdollisuus kuristua köyteen, sillä köyden jäädessä lenkille veden alla vetää poiju sen kireäksi ja kuristumisen mahdollisuus on olemassa. Köyteen saattaa myös jäädä jalasta tai kädestä kiinni samasta syystä. Köysi tulee olla siis kireä.

Vuolaan virran ylitys

Sitä ei voi kiertää, sitä ei voi alittaa, vaan täytyy mennä yli. Olette viimeiset teidän seurueestanne ja myös teidän täytyy päästä hajonneesta riippusillasta yli. Matkalla on esteitä ja allanne vaarallinen joki joka kuhisee nälkäisiä Nokialaisia.

Norpat ylittävät ”joen” mahdollisimman nopeasti. Tippumisesta seuraa 5 sek sakko. Köysien kireyttä saattaa joutua säätämään.

Erityiset vaaranpaikat ovat aloitus ja lopetus. Norpat saattavat kaatuessaan lyödä päänsä tai satuttaa muuten itsensä.

Paikallisiin tapoihin totuttelu (Keihästys)

Tällä rastilla teidän tulee keihäiden avulla saada mahdollisimman hyvä kalansaalis. Molemmilla on käytössä yksi pitkä ja yksi lyhyt keihäs. Keihäs uppoaa hitaasti. Koettakaa saalistaa kaloja parhaanne mukaan. Taaempana olevista kaloista saa enemmän pisteitä kuin lähempänä olevista.

Kalojen tulee olla kohdistettuina heittäjiä kohti. Altaassa oleva henkilö vastaa pistelaskusta. Altaassa olijan tulee olla hereillä!

Keihäät eivät ole teräviä, mutta tulee katsoa, etteivät keihäät osu talkoolaisiin tai norppiin.

Rentouttava kalastustuokio (Onginta)

Nyt kun olette kalastaneet paikallisella tavalla, on vuoro siirtyä perinteiseen tapaan kalastaa. Saitte ohjeet jo aikaisemmalla rastilla ja nyt täytyy näitä tietoja soveltaa käytännössä. Teillä on käytössänne onki. Aikaa on molemmilla 20 sekuntia tai maksimissaan 5 kalaa/norppa. Parin yhteiset pisteet ratkaisevat.

Kalat pitää sijoittaa takaisin altaaseen ja yrittää saada ne mahdollisimman samoille paikoille, jotta parien välinen ero olisi mahdollisimman pieni. Pistelasku tapahtuu siten, että arvokkaimmasta kalasta saa 5 pistettä ja vähiten arvokkaasta yhden pisteen.

Rastilla tulee huolehtia, ettei norpat pääse putoamaan altaaseen koittaessaan onkia kaloja. Muita vaaroja rastilla ei ole.

MUUTOKSET MAHDOLLISIA! PISTELASKUSTA KERROTAAN LAUANTAIN INFOSSA!